Afrikaans Alfabet A en B werkskaarte - KraftiMama
Ek het amper B vir Bennie Boekwurm gemaak om dit meer eie aan ons kultuur te maak maar B vir Bal was ongelukkig net eenvoudig korter, so hier is die eerste twee… A en B.
Ek het genoeg herhalings van elke letter gemaak in drie lyne dat die kind kan hersien. Dit is dalk goed om elke dan en wan weer terug te kom na die begin om seker te maak hulle onthou dit nog.
Gesels met jou kind oor die “groot A” en die “klein a” en hoe elkeen lyk. Bring dit op in allerdaagse lewe, vra jou kind om die letter uit te wys. “Kan jy sien of daar ‘n “a” is in hierdie woordjie?” “Watter letter is hierdie nouweer?” Ek dink nie dis nodig om so vroeg soos 3 jaar te begin nie, maar vir pret het ek al met my tweeling begin en hulle geniet dit vreeslik om “a” vir my uit te wys. Vandag volg b!
Ek het eers oorweeg om die hoofletter en klein letter apart te hou maar het op die ou einde besluit dat dit goed is vir hulle om die twee saam te sien sodat hulle altyd met mekaar ge-assosieer kan word. Dit mag hul dalk langer vat om die alfabet te leer so, maar ek glo tog dit is van belang dat hulle dit op hierdie manier kan struktureer.
Met tyd sal ek nog ontwerp en dit hierby voeg. Teken in by my blog om seker te maak jy kry die hersiennings op hierdie post tot by Z.
NB, sien hersiende werksblad vir A- ark volgens korrekte foenetiese uitspraak!
Ek het hierdie ook met my kinders gedoen met die Mr Price Chunky paint pens en dit was hope pret. Gaan na hierdie skakel vir die uitdrukke wat ook verniet bekombaar is.
Confessions of a Homeshchooler
Hierdie het ons ook gedoen met kryte. Kry dit verniet by:
The Measured Mom (Hoofletters)
The Measured Mom (Kleinletters)
Pingback: A en B Klei Matte of Afteken - KraftiMama
Chanel on October 21, 2016 at 11:30 am said:
Hi ek is op soek na die res van die afrikaanse alfabet asb die van C-Z
KraftiMama on October 21, 2016 at 11:54 am said:
Hi Chanel. Ek is nog in die proses om alles te ontwerp soos ek my kindertjies leer. Hulle is nog maar net amper 4 so ons werk nie op ‘n vreeslike vinnige pas nie. Daar is egter nogal baie belangstelling in hierdie reeks so ek sal bietjie my boude wikkel en hierdie reeks klaar maak op ‘n vinniger pas. Watter 5 letters soek jy eerste dan sal ek solank daaraan begin werk?
Pingback: Afrikaans Alfabet C en D werksblaaie - KraftiMama
Michelle on April 26, 2017 at 3:15 pm said:
Hi Chanel, het jy jou reeks al voltooi? Ek stel baie graag belang asb…
KraftiMama on May 5, 2017 at 6:20 pm said:
Hi Michelle, ek is bly jy hou daarvan! Ek is egter bietjie traag met die reeks, jammer! Ek ontwerp soos ek kans kry maar vind die tyd maar min. Hou maar dop vir updates, ekgaan dit vir seker klaarmaak. Sien ook “My Afrikaanse Avontuur” vir baie oulike werksblaaitjies.
Adri on May 10, 2017 at 7:31 pm said:
Hi Michelle, wat ‘n wonderlike idee van jou. Ek stel ook belang in die res van die alfabet. Wikkel vrou jy het ‘n wen resep hier!!!
KraftiMama on May 10, 2017 at 8:00 pm said:
Hi Adri, ai jong ek ontwerp dit soos ek vir my kinders leer en hulle is nog maar 4 ?. Ek besef wel die nood is groot en die lesers soek dit dringend… ek moet ek moet! Cheers Elsabe
Adri on May 10, 2017 at 8:30 pm said:
geniet elke oomblik hulle word so vinnig groot!!!!
Eudocia on January 10, 2018 at 4:12 pm said:
Jy is ‘n ster! Ek hou van mense met kreatiewe denke wat met sulke uitstekende idees tevore kom. Dit sal beslis handig wees vir Graad 1 en 2 juffrouens.
KraftiMama on January 10, 2018 at 4:20 pm said:
Ag baie dankie, ek hou van mense wat sulke oulike comments maak ?
Annette on January 22, 2018 at 12:41 pm said:
Baie bankie vir die werkvelle. Ek gebruik dit om my pa van 83 weer te leer skryf na ‘n lang siekbed. Ek sukkel dink die link vir L en K is gebreek aangesien dit nie oopmaak nie, net weer die prentjie vertoon. Het jy dalk J, O en N werkvelle of is dit nog in proses? Ek kan jou regtig nie genoeg hiervoor bedank nie, Jy is ‘n ster!
KraftiMama on January 22, 2018 at 12:57 pm said:
Hi, dit is ‘n groot plesier! Jammer dat die link gebreek is… en ja alles is nog bietjie deurmekaar, ek het nou x, y en z klaar geteken en sodra ek die blaadjies ontwerp het sal ek dit opsit en van daar sal ek bietjie die links almal nagaan.
J, K en L is almal saam hier
en N kan jy hier vind
en O hier
Adri on March 3, 2018 at 7:01 am said:
baie dankie vir al jou moeite met die letters. Kan jy dalk vir my die link stuur vir die p? Hy wil nie oopmaak. My dogter geniet elke blaaitjie so ek wil graag dat sy ook die p doen. Groot asb.
KraftiMama on March 3, 2018 at 7:29 am said:
Hi Adri, groot plesier. Ja hiers die werkskaart http://kraftimama.com/wp-content/uploads/2017/10/P-Pan.pdf en hier is die kleimat http://kraftimama.com/wp-content/uploads/2017/10/P-Kleimat.pdf
Adri on March 3, 2018 at 7:56 am said:
baie dankie xxx